**Bakonycsernye Nagyközség Önkormányzat Polgármestere**

**8056 Bakonycsernye Rákóczi út 83.**

**Tel: 22/413-001, Fax: 22/592-031**

**E-mail: pm.bakonycsernye@morterseg.hu**

ELŐTERJESZTÉS

Tárgy: Beszámoló a polgármester társulásokban végzett tevékenységről

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény 93.§ 14. pontjában foglalt rendelkezés alapján a Polgármester évente beszámol a Képviselő-testületnek a társulásokban végzett tevékenységéről, azok mőködéséről.

Fenti jogszabályi kötelezettségnek eleget téve számolok be a Tisztelt Képviselő-testületnek a társulásokban végzett tevékenységemről.

Bakonycsernye Nagyközség Önkormányzata az alábbi társulásokban vesz részt:

* Gajamenti Önkormányzati Társulás
* Közép-Duna Vidéke Hulladékgazdálkodási Társulás,
* Móri Többcélú Kistérségi Társulás.

A társulásokban az utóbbi időben nagy változás nem történt. Az üléseken igyekszem aktívan részt venni és a település érdekeit képviselni.

**Gajamenti Önkormányzati Társulás**

A Társulás három önkormányzat – Bakonycsernye, Balinka és Nagyveleg – csatlakozásával jött létre 2012. február 1. napjával, még Bakonycsernye-Balinka-Nagyveleg Mikrokörzeti Szociális Társulás néven. Gajamenti Önkormányzati Társulássá 2014-ben alakult. A Társulási Tanács elnöke Bakonycsernye Nagyközség Polgármestere. A Társulás 2016. január 1-től az alábbi feladatokat látja el:

* házi segítségnyújtás
* szociális étkeztetés
* óvoda-bölcsődei ellátás 2016. szeptember 1-től.

2018. szeptember 1-től:

- házi segítségnyújtás

- szociális étkeztetés

A társulás 2018-ban eddig 6 alkalommal ülésezett, melyen a hozott határozatok száma 32. A Társulási Tanács minden évben döntött a költségvetésről, éves munkaterv jóváhagyásáról, belső ellenőrzési terv jóváhagyásáról, óvóda-bölcsődével kapcsolatos fontosabb kérdésekről.

Az idei évben kiemelkedő döntés volt az óvóda-bölcsőde átszervezése, így szeptember 1-től Bakonycsernye Önkormányzata látja el a feladatot.

Elmondható, hogy a Gajamenti Önkormányzati Társulás nagyon jól működik, példaértékű.

**Közép-Duna Vidéke Hulladékgazdálkodási Önkormányzati Társulás**

A Társulás a Közép-Duna vidéke térségének integrált szilárdhulladék-gazdálkodási feladatainak ellátására, valamint az ennek megvalósítását szolgáló közös pénzalap létrehozása érdekében, mint közös cél megvalósítására és a közös érdekérvényesítés elősegítése jegyében 167 önkormányzat, mint tagok önkormányzati társulást hoztak létre 2003-ban.

A Társulás a szilárd hulladékgazdálkodási közfeladat keretében ellátja a tagok közigazgatási területén az ingatlantulajdonosoknál keletkező települési szilárd hulladék kezelésére vonatkozó hulladékkezelési közszolgáltatás szervezését és fenntartását.

A Társulási Tanács ellenőrző-felügyelő szervként 12 főből álló Felügyelő Bizottságot hozott létre, melyben bizottsági tagként töltök be szerepet. A tanács évente legalább 6 alkalommal ülésezik, melyen igyekszem részt venni.

**Móri Többcélú Kistérségi Társulás**

A Móri kistérségbe tartozó önkormányzatok 1999-ben 14 önkormányzat összefogásával létrehozták a Móri Többcélú Kistérségi Társulást. A Tanács éves munkaterv alapján havi rendszerességgel tartja üléseit. A Tanácsban elnökhelyettesi szerepet töltök be. A Társulási Tanács megállapodás alapján működik, amelyben szabályozásra kerültek a társulás keretében ellátott feladatok a térség egészére vonatkozóan. A feladatellátás az utóbbi években egyre szűkült, hiszen az önkormányzatok saját maguk próbálják meg ellátni a feladatok nagy részét. Bakonycsernye jelenleg már csak az orvosi ügyelet ellátásával tartozik a társuláshoz, mivel a 2016. szeptemberétől az óvodai-bölcsődei ellátást is kihozta.

Kérem a Tisztelt Képviselő-testületet, hogy az előterjesztést megtárgyalni és a beszámolót elfogadni szíveskedjen.

HATÁROZAT TERVEZET

Bakonycsernye Nagyközség Önkormányzat Képviselő-testülete a társulásokban végzett tevékenységről, azok működéséről szóló polgármesteri beszámolót az előterjesztés szerinti tartalommal elfogadja.

Felelős: polgármester

Határidő: azonnal